เรื่องร้องเรียน (ไม่ระบุ) วันที่ 2023-10-15 14:09:50 — แขวงคลองจั่น เขตบางกะปิ กรุงเทพมหานคร
ครอบครัวผมพักอาศัยอยู่ที่คอนโดตรงข้ามบริเวณที่จอดรถด้านหลังของ รพ.เวชธานี ซึ่งได้มีการดัดแปลงเป็นที่ล้างรถของทาง รพ. แล้วเสียงจากเครื่องเป่าลมแรงดันสูงที่ไว้ใช้เป่าไล่น้ำนั้นมีเสียงที่ดังมาก ประกอบกับคอนโดและที่ล้างรถนั้นห่างกันแค่ 50 เมตร และอยู่ในฝั่งที่ไม่มีกำแพงกั้น ทำให้หลาย ๆ ครั้งลูกผมที่นอนกลางวันอยู่ตกใจจนตื่นขึ้นมา ซึ่งในหนึ่งวันก็จะมีการล้างรถและใช้ที่เป่าลมอย่างน้อย 4-5 รอบ ผมเลยลองซื้อที่วัดเสียงเพื่อมาทดสอบดูปรากฎว่าในช่วงเวลาปกติระดับเสียงจะอยู่ที่ไม่เกิน 55 dba แต่พอมีการใช้ที่เป่าลมระดับเสียงก็จะขึ้นสูงถึงระดับ 70 dba ซึ่งดังพอ ๆ กับเสียงไดร์เป่าผม จึงอยากให้ทางเจ้าพนักงานแจ้งให้ทาง รพ. ไม่ใช้ที่เป่าลมได้หรือไม่ เพราะใช้แค่ที่ฉีดน้ำแรงดันสูงรถก็สะอาดแล้วและทิ้งเอาไว้ซักพักรถก็แห้งได้โดยไม่ต้องใช้ที่เป่าลม หรือหาวิธีที่จะช่วยลดเสียงลง ไม่อย่างงั้นลูกผมก็จะตกใจตื่นตลอดเลยครับ จึงอยากขอความเห็นใจจากเจ้าพนักงานที่เกี่ยวข้องด้วยครับ